**Prevádzkový poriadok pre prácu spojenú so zvýšenou fyzickou záťažou**

vypracovaný v súlade s vyhláškou Ministerstva zdravotníctva SR č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci a s nariadením vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami

1. **Identifikačné údaje prevádzkovateľa**
* právnická osoba - obchodné meno a sídlo, alebo
* fyzická osoba-podnikateľ - obchodné meno a miesto podnikania,
* IČO,
* zodpovedná osoba prevádzkovateľa
* závod/prevádzka - názov a adresa,
* pracovisko - názov a adresa.
1. **Posudok o riziku** (posúdenie rizika vrátane kategorizácie prác)
* uviesť ako samostatnú prílohu č. 1.
1. **Údaje o umiestnení pracoviska, na ktorom sa vyskytuje zvýšená fyzická záťaž** (umiestnenie pracoviska v rámci prevádzky, dispozičné riešenie, jeho popis).

1. **Bezpečné pracovné postupy a technické vybavenie pre jednotlivé pracovné činnosti.**
* stručný popis / charakteristika činnosti pracoviska,
* popis vykonávanej činnosti,
* pracovné a technologické postupy a pracovné prostriedky pre jednotlivé pracovné činnosti.
1. **Preventívne a ochranné opatrenia na vylúčenie alebo zníženie rizika zamestnancov**
* technologické, technické a organizačné opatrenia (napr. ergonomická úprava pracoviska, dodržiavanie prípustných hodnôt celkovej a lokálnej svalovej záťaže, prípustných pracovných polôh, smerných hmotnostných hodnôt pre prácu s bremenami, zákaz alebo obmedzenie používania výrobkov, nástrojov, strojov, zariadení a postupov, ktoré spôsobujú zvýšenú fyzickú záťaž pri práci, primerané mikroklimatické podmienky a pod.),

- vykonané, plánované opatrenia (vymenovať konkrétne)

* organizácia práce (zmennosť, prestávky - zaradenie, dĺžka, určenie miesta prestávky),
* zabezpečenie odborného výcviku pre prácu s bremenami,
* zabezpečenie technických, organizačných a iných opatrení, ktoré vylúčia alebo znížia na najnižšiu možnú a dosiahnuteľnú mieru zvýšenú fyzickú záťaž pri práci,
* iné (špecifické pre daného zamestnávateľa),
* zabezpečenie zdravotného dohľadu vrátane lekárskych preventívnych prehliadok vo vzťahu k práci pre zamestnancov (vstupné, periodické a výstupné, ak vykonávajú rizikové práce alebo podľa osobitných predpisov, napr. § 30e zákona č. 355/2007 Z. z., kto ich vykonáva, frekvencia).
1. **Spôsob informovania zamestnancov o rizikách spojených s vykonávaním práce, o rizikách vyplývajúcich z týchto faktorov pre zamestnancov vrátane preventívnych ochranných opatrení**

Zamestnávateľ informuje

* o možných rizikách, vyplývajúcich zo zvýšenej fyzickej záťaže pri práci,
* o výsledkoch posúdenia rizík,
* o vykonaných alebo navrhovaných kolektívnych opatreniach na odstránenie alebo zníženie rizika zo zvýšenej fyzickej záťaže pri práci,
* o  lekárskych preventívnych prehliadkach vo vzťahu k práci (význam, podmienky, za ktorých majú zamestnanci nárok na lekárske preventívne prehliadky vo vzťahu k práci, kto ich vykonáva, frekvencia, spôsob zabezpečenia),
* o výskyte chorôb z povolania a ich príčinách
* o všetkých zmenách podmienok na pracovisku, pracovných postupoch, materiáloch, pracovných prostriedkoch a pod.

Forma školenia (individuálne, kolektívne)

Frekvencia školenia

**Príloha:** Posudok o riziku

Dátum: pečiatka a podpis prevádzkovateľa

Prevádzkový poriadok vypracoval: